Adventure Lab

Adventure Lab (eller AL) er en app til en smartphone som giver adgang til at løse nogle opgaver der minder om virtuelle multi-cacher. Adventure Lab er en videreudvikling af lab-cacher. Betegnelsen Geocaching Adventure Lab bruges også.

Historie
AL-appen blev frigivet tidligt i 2019. I alt 250 geocachere i hele verden blev udvalgt til at skabe en AL-opgave hver. Der er nu 7 AL-opgaver i Danmark (august 2019):
 * 1 i Store Vildmose
 * 1 i Hobro
 * 1 i Jelling
 * 1 ved Æbelø
 * 1 i Værløse
 * 2 i København

Hvordan kommer man i gang?
Først skal man hente appen Adventure Lab til sin smartphone. Man kan derefter logge ind med sit geocachingbrugernavn. I selve appen får man vist et kort over alverdens AL-opgaver.

AL-opgaven består typisk at et antal delopgaver, som hver især ligner en lab-cache. Man skal navigere et sted hen og løse en opgave. Opgaveløsningen bliver kontrolleret online. Når man har løst alle delopgaverne, har man løst den samlede AL-opgave.

Løste AL-opgaver optræder ikke direkte på ens profil på geocaching.com, men hver løst delopgave medregnes i den personlige statistik som en fund af typen lab-cache.

Bonuscacher
For at knytte AL-opgaverne tættere til sædvanlig geocaching vil nogle ejere af AL-opgaver oprette en bonuscache til opgaven. Bonuscachen er en mystery cache, som løses ved at samle oplysninger sammen fra AL-opgaven. Bonuscachen kan samtidig fungere som blikfang for AL-opgaven. Et eksempel på en sådan bonuscache kan ses ved AL-opgaven i Jelling:
 * Kongernes Jelling Adventure Bonus Cache (GC84WJ4).

Kort over AL-opgaver
Der findes (for tiden, august 2019) er kort på internettet som viser hvor man kan finde AL-opgaver. Det er ikke klart om kortet vedligeholdes, ej heller om det kan forventes at være stabilt.
 * Kort over AL-opgaver

Se også

 * Groundspeaks officielle beskrivelse af Adventure Lab